Segona reunió oberta del Fòrum Jove 2016-2021 per a dissenyar el Pla Integral de Joventut
26 de gener 2017

![](/es-va/Actualidad/PublishingImages/+ CUERPO valencia.png)  
La segona reunió oberta del Fòrum Jove, promogut pel Grup Impulsor de Joves i la delegació de Joventut de l'Ajuntament de Sagunt, tindrà lloc dissabte 28 de gener en el Casal Jove de Port de Sagunt a partir de les 12:00 fins a les 14:00 hores.

L'objectiu de la reunió, sota el lema “Formació i debat per a l’elaboració del Pla Integral de Joventut”, serà reflexionar, a través de les experiències de les persones convidades, sobre algunes de les principals temàtiques que preocupen als joves i que tenen a veure amb el seu dia a dia en el municipi. 

En aquesta ocasió, les experiències de les persones convidades seran “Joc com tu” de Dory Aviñó (Projecte Riu), un curtmetratge protagonitzat per joves per a prevenir la violència de parella; centres de joventut gestionats per joves, des del Casal Jove de Prosperitat (Barcelona); “Preocupa't pel treball” de la mà de Raül Beltrán (La Repartidora) des de Benimaclet (València), que oferirà recursos perquè els joves puguen trobar noves oportunitats; i col·lectius joves i activisme juvenil, de la Assemblea de joves Meruts (Ontinyent).

Aquesta iniciativa s'emmarca dins del treball que el Grup Impulsor de Joves del municipi està duent a terme, a partir d'un procés conjunt i participatiu, amb la intenció de concretar qüestions que configuraran els eixos fonamentals sobre els quals pivotarà el Pla Integral de Joventut de Sagunt.

*   [](http://www.facebook.com/sharer.php?u=https://aytosagunto.es/va/actualitat/segona-reunio-oberta-del-forum-jove-2016-2021-per-a-dissenyar-el-pla-integral-de-joventut/ "Facebook")
*   [](http://twitter.com/share?url=https://aytosagunto.es/va/actualitat/segona-reunio-oberta-del-forum-jove-2016-2021-per-a-dissenyar-el-pla-integral-de-joventut/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/segona-reunio-oberta-del-forum-jove-2016-2021-per-a-dissenyar-el-pla-integral-de-joventut/ "Linked In")
*   [](mailto:?body=https://aytosagunto.es/va/actualitat/segona-reunio-oberta-del-forum-jove-2016-2021-per-a-dissenyar-el-pla-integral-de-joventut/)